Luis Suárez

Luisas Albertas Suaresas Diasas (; g. 1987 m. sausio 24 d.) – Urugvajaus futbolininkas, žaidžiantis puolėjo pozicijoje. Madrido „Atlético“ ir Urugvajaus rinktinės žaidėjas.

Suarasas gimė Salte, Urugvajuje, vėliau su šeima persikėlė gyventi į Montevidėjų, kur ir užaugo. Futbolininko karjerą prdėjo 2003 m. Nacional jaunimo klube. Būdamas devyniolikos metų persikėlė į Nyderlandus. Žaidė Eredivisie lygoje, Groningen klube. 2007 m. persikėlė į Amsterdamo AFC Ajax. 2008–2009 m. sezone buvo išrinktas klubo metų žaidėju, nors ir buvo suspenduotas už muštynes su komandos draugu ir per sezoną gautas septynias geltonas korteles. Sekančiame sezone buvo paskirtas klubo kapitonu. „Eredivisie“ lygoje per 33 rungtynes pelnė 35 įvarčius ir buvo išrinktas Olandijos metų žaidėju. Įvairiose varžybose, iš viso pelnė 49 įvarčius ir su Ajax klubu laimėjo Nyderlandų futbolo taurę. 2010–2011 m. sezone pelnė šimtąjį įvartį, žaisdamas Ajax klube ir tapo vienu iš klubo elitiniu žaidėju, įskaitant Johaną Kruifą, Marką van Basteną ir Denisą Berkampą. Tame sezone, per rungtynes įsivėlė į incidentą su PSV klubo žaidėju Otmanu Bakalu. Buvo suspenduotas septynerioms rungtynėms. Per tą laiką, 2011 m. sausį, buvo perkeltas į „Liverpulio“ klubą už 22,8 milijonus svarų sterlingų. Liverpulyje buvo vienas iš geriausių klubo žaidėju, kuris padėjo klubui pakilti iš dvyliktos ir užbaigti sezoną šeštoje vietoje.

Suaresas 2007 m. reprezentavo Urugvajų iki 20 metų Pasaulio futbolo taurėje. Tais pačiais metais debiutavo Urugvajaus rinktinėje prieš Kolumbijos rinktinę, pelnė įvartį, bet buvo pašalintas iš aikštės, dėl surinktu dviejų geltonų kortelių. 2010 m. pasaulio futbolo čempionate Urugvajus žaidė dėl ketvirtos vietos. Per šias rungtynes Suaresas pelnė tris įvarčius savo komandai. Per šį čempionatą, sukėlė patį prieštaringiausią incidentą. Likus žaist kelioms minutėms iki rungtynių pabaigos, prieš Ganos rinktinę, jis ranka atmušė kamuolį skriejusi į Urugvajaus vartus. Už šį incidentą gavo raudoną kortelę ir buvo pašalintas iš aikštės, baudinys nebuvo realizuotas. Baudinių seriją laimėjo Urugvajus, kuris pateko į čempionato pusfinalį.

Klubinė karjera

Nacional 

Urugvajuje Suaresas pradėjo savo karjerą Nacional klubo jaunimo komandose. Nuo pat karjeros pradžios laikytas vienu iš talentingiausių savo kartos Uragvajaus futbolininkų. 2005 m. gegužę, būdamas šešiolikos metų, debiutavo Nacional klubo pagrindinėje komandos sudėtyje, prieš Junior de Barranquilla, Copa Libertadores taurėje. Pirmą įvartį įmušė 2005 m. rugsėjį. ir padėjo Nacional klubui tapti 2005–2006 m. Uragvajaus čempionu. Per 27 rungtynes pelnė 10 įvarčių. Po sėkmingo sezono, Suaresas išvyko į Nyderlandus ir pasirašė kontraktą su Groningeno FC komanda.

Groningen 

Būdamas devyniolikos pradėjo žaisti Groningen klube. Dėl kalbos sunkumų, nežinodamas olandų ir anglų kalbų, žaidė antroje komandoje. Dideliu pagalbininku buvo jo tėvynainis Bruno Silva, kuris padėjo Suaresui adaptuotis naujoje komandoje. 2006–2007 m. sezone padėjo klubui „Eredivisie“ lygoje klubui, baigti sezoną aštuntiems. Per 29 rungtynes pelnė 10 įvarčių, bet turėjo disciplinos problemų. 2007 m. sausį per penkerias rungtynes pelnė 4 įvarčius, bet gavo 3 geltonas korteles ir vieną raudoną. Taip pat pelnė įvartį debiutavus Europos varžybose prieš FK Partizan pralaimėjus rungtynes rezultatu 4-2.

Suaresą pastebėjęs Amsterdamo Ajax klubas ir pasiūlė „Groningen“ klubui 3,5 milijonus eurų, bet „Groningen“ klubas atmetė pasiūlymą. Tą pačią dieną Ajax klubas padidino sumą ir Suaresas buvo parduotas už 7,5 milijonus eurų.

Ajax 

Atvykęs į Amsterdamą Suaresas greitai adaptavosi ir sudarė puikų duetą puolime su Klasu-Janu Huntelaru. Debiutiniame Nyderlandų čempionato mače pelnė įvartį į „De Graafschap“ klubo vartus, o vėliau tame pačiame sezone įmušė ir įvarčių trejukę į Tilburgo „Willem II“ vartus. Sezoną urugvajietis baigė su 17 tikslių smūgių savo sąskaitoje. Sekančiame 2008–2009 m. sezone Suareso statistika toliau gerėjo – sezono viduryje į Madrido „Real“ išvykus Huntelaarui, urugvajietis tapo pagrindine „Ajax“ puolimo jėga ir sezone pelnęs 22 įvarčius liko antras rezultatyviausių čempionato žaidėjų sąraše, nusileidęs tik Alkmaro AZ puolėjui Mounirui El Hamdaoui.

2009–2010 m. sezonas tapo tikru Suareso benefisu. Nuo pat sezono pradžios jis mušė įvarčius beveik kiekvienose rungtynėse visuose turnyruose. Tris kartus per sezoną (UEFA Europos lygos pirmojo etapo rungtynėse su Bratislavos „Slovan“ ; Nyderlandų čempionato mačuose su Venlo VVV  ir su Kerkradės „Roda“ ) jis pelnė po keturis įvarčius per rungtynes, o per Nyderlandų taurės mačą su mėgėjiška WHC ekipa įmušė net 6 įvarčius . Nyderlandų pirmenybėse pelnęs 35 įvarčius per 33 rungtynes (visuose turnyruose per sezoną jis pasižymėjo 49 kartus per 48 rungtynes). Suaresas be didesnės konkurencijos tapo rezultatyviausiu pirmenybių žaidėju ir buvo pripažintas Nyderlandų geriausiu metų futbolininku.

Liverpool FC 

2011 m. sausio 28 d. pasirašė sutartį su Liverpool FC klubu.

Tarptautinė karjera 

2007 m. vasario 8 d. Suaresas debiutavo Urugvajaus rinktinėje, mače prieš Kolumbija. Pirmose rungtynėse su nacionalinės rinktinės marškinėliais jis buvo pašalintas iš aikštės 85-ą minutę, kai už ginčus su teisėju gavo antrą geltoną kortelę. Nepaisant nelabai pavykusio debiuto, Suaresas įsitvirtino Urugvajaus rinktinės startinėje sudėtyje ir puolimo grandyje sudarė puikų duetą su Diegu Forlanu. Atrankos į 2010 m. pasaulio futbolo čempionatą varžybose jis pelnė 5 įvarčius.

Atrankos į 2014 m. pasaulio čempionatą varžybose prieš Čilę įmušė 4 (visus) įvarčius.

2010 m. pasaulio čempionatas 

Pačiame čempionate Uragvajaus rinktinė pasirodė puikiai – užimta ketvirtoji vieta, o Suaresas buvo vienas iš ryškiausių savo komandos ir viso čempionato žaidėjų. Antrajame mače, prieš Pietų Afrikos Respublika, Urugvajus lengvai laimėjo 3:0, jis ženkliai prisidėjo prie pergalės uždirbdamas 11 m. baudinį (kurį vėliau įmušė D. Forlanas) ir atlikdamas rezultatyvų perdavimą Alvarui Pereirai. Suaresas pelnė vienintelį ir pergalingą savo komandos įvartį paskutinėse grupės turnyro rungtynėse su Meksika, o aštuntfinalyje jis įmušė abu įvarčius į Pietų Korėjos komandos vartus. Antrasis ir pergalingas jo įvartis tose rungtynėse buvo pripažintas vienu iš gražiausių čempionate. Sekančiose ketvirtfinalio rungtynėse su Gana, futbolininkas sukėlė vieną iš pačių kontroversiškiausių viso čempionato įvykių. Paskutinę pratęsimo minutę, esant lygiam rezultatui 1:1, Suaresas rankomis atmušė į savo komandos vartus skriejantį kamuolį. Futbolininkas buvo pašalintas iš aikštės, tačiau Ganos rinktinės puolėjas Asamoa Gianas nesugebėjo realizuoti už Suareso žaidimą ranka paskirto 11 m baudinio ir rezultatas nepakito, o vėliau per 11 m baudinių seriją Urugvajus nugalėjo ir pateko į čempionato pusfinalį. Daugiausia diskusijų sukėlė ne pats urugvajiečio poelgis sužaisti rankomis, o jo reakcija po epizodo – per rungtynes televizijos kameros užfiksavo, jog po pašalinimo iš aikštės einantis Suarezas ėmė džiūgauti Gyanui nepataikius į vartus. Po rungtynių Suaresas nė kiek nesigailėjo savo poelgio ir, kalbėdamas su žurnalistais, išdidžiai pareiškė, jog nuo šiol būtent jam priklauso „Dievo ranka“, darydamas aliuziją į argentiniečio Diego Maradonos 1986 m. ranka įmuštą įvartį . Už šį epizodą gauta raudona kortelė reiškė, jog Suarezas turėjo praleisti pusfinalio rungtynes su Nyderlandais, kurias urugvajiečiai pralaimėjo 2:3, tačiau grįžo į aikštę per rungtynes dėl trečiosios vietos su Vokietija, jose jis atliko rezultatyvų perdavimą Edinsonui Kavaniui, tačiau tai neišgelbėjo Urugvajaus nuo pralaimėjimo tuo pačiu rezultatu 2:3.

2014 m. FIFA pasaulio taurė 
Suaresas 2014 m. pasaulio futbolo čempionato atrankoje, Pietų Amerikoje, įmušė daugiausiai įvarčių (11). 2013 m. lapkritį Urugvajus 5–0 sutriuškino Jordaniją tarpžemyninėje atrankoje patekimui į 2014 m. pasaulio futbolo čempionatą Brazilijoje.

Pirmąsias varžybas, kurias Urugvajus pralaimėjo Kosta Rikai, praleido dėl traumos. Pasirodęs varžybose su Anglija įmušė du įvarčius ir išplėšė pergalę. Varžybose su Italija grumtynių baudos aikštelėje metu įkando italų gynėjui Džiordžijui Kieliniui. Nors varžybų metu šis incidentas teisėjo niekaip nebuvo įvertintas, FIFA pašalino Suaresą iš čempionato, uždraudė jam 4 mėnesius žaisti futbolą ir diskvalifikavo 8 tarptautinėms varžyboms.

Dalyvavimas čempionatuose 

|}

Pasiekimai

Klubiniai 
Nacional
 Primera División: 2005–2006 m.

AFC Ajax
 Eredivisie: 2010–2011 m.
 Nyderlandų futbolo taurė: 2009–2010 m.

Liverpool
 Futbolo lygos taurė: 2011–12 m.

Barcelona
 La Liga: 2014–15, 2015–16, 2017–18, 2018–19 m.
 Copa del Rey: 2014–15, 2015–16, 2016–17, 2017–18 m.
 Supercopa de España: 2016 m.
 UEFA Čempionų lyga: 2014–15 m.
 UEFA supertaurė: 2015 m.
 FIFA Pasaulio futbolo klubų taurė: 2015 m.

Atlético Madrid
 La Liga: 2020–21 m.

Tarptautiniai 
 XIX pasaulio futbolo čempionatas: Ketvirta vieta
 Copa America: Pirma vieta 2011

Individualūs apdovanojimai 
 Rezultatyviausias Nyderlandų čempionato žaidėjas: 2009–2010
 Nyderlandų čempionato Metų futbolininkas: 2009–2010

Šaltiniai

Nuorodos 

 Žaidėjo profilis soccerway.com svetainėje

Suarez
Urugvajaus olimpiečiai